Съдържание
Индекс 🔎︎

# Забраняване на автоматичните промени

По подразбиране LibreOfficeDev автоматично коригира широко разпространени печатни грешки и форматира това, което въвеждате. Можете незабавно да отмените автоматичните промени с CommandCtrl+Z.

По надолу е показано как можете да забраните и разрешите автоматичното променяне в LibreOfficeDev Calc:

## Автоматично завършване на текст или числа

Докато въвеждате в клетка, LibreOfficeDev Calc автоматично предлага съвпадащо съдържание, налично в същата колона. Тази функция се нарича Автовъвеждане.

За да включите или изключите функцията „Автовъвеждане“, отметнете или изчистете полето Инструменти - Автовъвеждане.

## Автоматично превръщане във формат за дата

LibreOfficeDev Calc автоматично превръща определени записи в дати. Например, записът 1.1 ще се интерпретира като 1 януари от текущата година, съгласно локалните настройки на вашата операционна система, и ще бъде показан съгласно формата за дата, приложен върху клетката.

За да сте сигурни, че записът ще се интерпретира като текст, добавете апостроф пред записа. Апострофът няма да се показва в клетката.

## Смяна на кавички с кавички по избор

Изберете Инструменти - Автокорекция - Настройки на автокорекция. Отворете Локализирани настройки и премахнете отметката пред Замяна.

## Съдържанието на клетката винаги започва с главна буква

Изберете Инструменти - Автокорекция - Настройки на автокорекция. Отворете раздела Настройки. Премахнете отметката от Превръщане на първата буква от изречението в главна.

## Заместване на дума с друга дума

Изберете Инструменти - Автокорекция - Настройки на автокорекция. Отворете раздела Замяна. Изберете двойката думи и натиснете Изтриване.

Теми, свързани с показаната

Инструменти - Автовъвеждане

Инструменти - Автокорекция - Настройки на автокорекция