Данни във формат XML

Съдържание
Индекс 🔎︎

# Източник на XML

Импортиране на данни във формат XML в електронна таблица.

Функцията позволява импортиране на данни от XML с произволна структура в клетките на съществуващ документ електронна таблица. Тя позволява частично или пълно импортиране на XML съдържанието в зависимост от структурата му и дефинициите за съответствие, зададени от потребителя. Потребителят може да зададе множество неприпокриващи се подструктури, които да съответстват на различни позиции на клетки в рамките на същия документ. Могат да се импортират съдържанията на елементите, стойностите на атрибутите или и двете.

За достъп до тази команда...

Изберете Данни - Източник на XML.

## Диалог „Източник на XML“

Диалоговият прозорец има четири части.

### Файл източник

Тук можете да зададете пътя до XML файла, който искате да импортирате в документа.

### Съответствие с документ

Този панел показва структурата на данните във формат XML като дърво. Първоначално е празен и се попълва, когато зададете файла източник.

Всеки елемент от дървото може да принадлежи към един от три типа:

- атрибут, представен от символа @,

- единичен неповтарящ се елемент, представен от символа </>, или

- повтарящ се елемент, представен от символа <//>.

Неповтарящ се елемент е такъв, който се среща не повече от веднъж под един и същ родителски елемент. Той ще съответства на единична клетка в документа.

Повтарящ се елемент е такъв, който може да се среща неколкократно под един и същ родителски елемент. Той служи като обхващащ родителски елемент на единичен запис от няколко записа. Тези записи се импортират в диапазон с височина, равна на броя им плюс един допълнителен заглавен ред.

### Съответна клетка

Това поле указва позицията на клетка в документа, с която е свързан елемент или атрибут. При неповтарящ се елемент или атрибут то просто посочва клетката, където ще се импортира стойността на свързания елемент/атрибут. При повтарящ се елемент то посочва горната лява клетка на диапазона, в който ще се импортират всички записи плюс заглавния ред.

### Импортиране

Натискането на бутона „Импортиране“ стартира процеса на импортиране според зададените от потребителя връзки. След края на импортирането диалоговият прозорец се затваря.

Теми, свързани с показаната

Уикистраница относно функцията „Източник на XML“ (на английски)