Завършване на думите

Съдържание
Индекс 🔎︎

# Завършване на думи

Задайте настройките за довършване на често срещани думи по време на писане.

За достъп до тази команда...

Изберете раздела Инструменти - Автокорекция - Настройки на автокорекция - Завършване на думите.

Завършване на думите в текстови документи

## Разрешено завършване на думите

Запомня често използваните думи и автоматично завършва дума, когато въведете три букви, съвпадащи с първите три букви на запомнена дума.

## Добавяне на интервал

Ако не добавите пунктуация след думата, LibreOfficeDev добавя интервал. Интервалът се прибавя в момента, когато започнете да въвеждате следващата дума.

## Показване като подсказка

Показва завършената дума като подсказка.

## Събиране на думи

Добавя често използваните думи в списък. За да премахнете дума от списъка за автоматично довършване, изберете я и щракнете върху Изтриване на запис.

## При затваряне на документ думите от него се премахват от списъка

Ако е включено, списъкът се изчиства при затваряне на текущия документ. Ако е изключено, текущият списък за завършване на думи остава достъпен за други документи, след като затворите текущия документ. Списъкът остава до изхода от LibreOfficeDev.

## Приемане с

Изберете клавиша, с който желаете да приемате автоматичното завършване на дума.

Натиснете Esc, за да откажете завършването на дума.

## Мин. дължина на дума

Въведете минималната дължина на дума, подлежаща на автоматично довършване.

## Макс. записи

Въведете максималния брой думи, които желаете да бъдат съхранявани в списъка за автоматично завършване.

## Списък за автоматично завършване

Изброява събраните думи. Списъкът е валиден, докато затворите текущия документ. За да направите списъка достъпен за други документи в текущата сесия, отметнете „При затваряне на документ думите от него се премахват от списъка“.

Ако е включена автоматичната проверка на правописа, се събират само думи, разпознати като правилни.

## Изтриване на запис

Премахва избраната дума или думи от спосъка за автоматично завършване.

### Бутони в диалогови прозорци

#### Нулиране

Връща променените параметри в раздела към предишните им стойности.

#### Отказ

Затваря диалоговия прозорец, отхвърляйки всички промени.

#### OK

Записва всички промени и затваря диалоговия прозорец.

Теми, свързани с показаната

Завършване на думите в текстови документи