Съдържание
Индекс 🔎︎

# Отстъпи и разредка

Задава настройките за отстъпи и разредка на абзаца.

За да промените мерните единици, използвани в този диалогов прозорец, изберете LibreOfficeDev - СвойстваИнструменти - Настройки - LibreOfficeDev Writer - Общи, после изберете нова мерна единица в областта „Настройки“.

Освен това можете да задавате отстъпи чрез скалата. За да видите скалата, изберете Изглед - Скала.

За достъп до тази команда...

Изберете раздела Форматиране - Абзац - Отстъпи и разредка.

Изберете Изглед - Стилове - отворете контекстното меню на елемент и изберете раздела Промяна/Нов - Отстъпи и разредка.

## Отстъп

Задайте големината на пространството между лявото и дясното бяло поле на страницата и абзаца.

### Преди текста

Въведете разстоянието, с което желаете да отделите абзаца от бялото поле на страницата. Ако желаете абзацът да навлиза в полето, въведете отрицателно число. При езици с писане от ляво надясно левият край на абзаца се отмества спрямо лявото поле на страницата. При езици с писане от дясно наляво десният край на абзаца се отмества спрямо дясното поле на страницата.

### След текста

Въведете разстоянието, с което желаете да отделите абзаца от бялото поле на страницата. Ако желаете абзацът да навлиза в полето, въведете отрицателно число. При езици с писане от ляво надясно десният край на абзаца се отмества спрямо дясното поле на страницата. При езици с писане от дясно наляво левият край на абзаца се отмества спрямо лявото поле на страницата.

### Първи ред

Добавя пред първия ред на абзац отстъп с въведената от вас големина. За да оформите висящ отстъп, въведете положителна стойност в полето „Преди текста“ и отрицателна в „Първи ред“. За да оформите отстъп пред първия ред на абзац с номер или водещ знак, изберете „Форматиране - Водачи и номерация - Позиция“.

### Автоматично

Добавя автоматичен отстъп в абзаца според размера на шрифта и междуредието. Стойността в полето Първи ред се игнорира.

## Разредка

Задайте растоянието, с което да бъдат разделени помежду си избраните абзаци.

### Над абзаца

Въведете големината на желаното празно пространство над избрания абзац или абзаци.

Икона в лентата Форматиране:

Увеличаване на разредката

Намаляване на разредката

Икона в лентата Форматиране:

Увеличаване на разредката

Намаляване на разредката

### Под абзаца

Въведете големината на желаното празно пространство под избрания абзац или абзаци.

### Без разстояние между абзаци с еднакъв стил

Указва зададеното разстояние преди или след абзаца да не се прилага, когато предишният или следващият абзац е със същия абзацен стил.

## Редова разредка

Задайте големината на разстоянието между редовете в текста на абзаца.

### Единична

Прилага единични разстояния между редовете в текущия абзац. Това е настройката по подразбиране.

Редова разредка 1

### 1,15 реда

Задава редова разредка от 1,15 реда.

Редова разредка 1,15

### 1,5 реда

Задава редова разредка от ред и половина.

Редова разредка 1,5

### Двойна

Задава редова разредка от два реда.

Редова разредка 2

### Пропорционална

Изберете тази настройка и въведете в полето стойност в проценти, като 100% отговаря на единична редова разредка.

### Най-малко

Въведената от вас стойност в полето се използва като минимална редова разредка.

Ако в абзаца ползвате шрифтове с различен размер, редовата разредка автоматично се нагласява според най-едрия шрифт. Ако предпочитате еднаква разредка за всички редове, задайте в полето Най-малко стойност, съответстваща на най-едрия шрифт.

### Просвет

Задава височината на празното пространство между два реда.

### Фиксирана

Прави редовата разредка точно равна на стойността, която сте въвели в полето. Така някои знаци може да бъдат изрязани.

## от

Въведете стойност за редовата разредка.

## Следване редовата разредка на страницата

Подравнява шрифтовата линия на всеки ред текст по вертикалната мрежа на документа, така че редовете да са с еднаква височина. За да ползвате тази възможност, трябва първо да включите настройката Редова разредка на страницата за текущия стил на страница. За тази цел изберете Форматиране - Стил на страница, отворете раздела Страница и отметнете полето Редова разредка на страницата в областта Настройки за оформление.

### Поле за мостра

Показва мостра на текущия избор.

### Нулиране

Анулира промените, зададени в текущия раздел, и връща стойностите от момента на отваряне на диалоговия прозорец.

Теми, свързани с показаната

Поставяне на отстъп в абзаци

Печатане с редовата разредка на страницата