Съдържание
Индекс 🔎︎

# Връзка с JDBC

Определя настройките за достъп до база от данни чрез JDBC.

## Примери за JDBC

От LibreOfficeDev можете да се свържете със съвместима с JDBC база от данни чрез JDBC драйвер. Класът – драйвер се осигурява от производителя на СУБД. Два примера за съвместими с JDBC бази от данни са Oracle и MySQL.

Драйверните класове трябва да бъдат добавени към LibreOfficeDev в LibreOfficeDev - PreferencesИнструменти - Настройки - LibreOfficeDev - Разширени.

### База от данни на Oracle

В Solaris и Linux можете да осъществявате достъп до бази от данни на Oracle чрез JDBC драйвер. В Windows ви е необходим ODBC драйвер.

В UNIX трябва да се уверите, че клиентът за бази от данни на Oracle е инсталиран с поддръжка за JDBC. В Solaris класът – драйвер за JDBC за клиента на Oracle, версия 8.x, се намира в директорията <клиент на Oracle>/product/jdbc/lib/classes111.zip. Можете да изтеглите най-новата версия и от уебасйта на Oracle.

В полето URL на източника на данни въведете местоположението на сървъра за бази от данни на Oracle. Синтаксисът на URL зависи от типа на базата от данни. За повече информация вижте документацията на JDBC драйвера.

За база от данни на Oracle синтаксисът на URL е следният:

oracle:thin:@хост:порт:база_от_данни

- „Хост“ е името на компютъра, в който се изпълнява СУБД на Oracle. Можете да замените това име с IP адреса на сървъра.

- „Порт“ е портът, на който приема СУБД на Oracle. Попитайте администратора на базата от данни за правилния адрес на порт.

- „База_от_данни“ е името на базата от данни на Oracle. Попитайте администратора за правилното име.

### База от данни на MySQL

Драйверът за СУБД MySQL може да се изтегли от уебсайта на MySQL.

Синтаксисът за база от данни на MySQL е следният:

mysql://хост:порт/база_от_данни

- „Хост“ е името на компютъра, в който се изпълнява СУБД на MySQL. Можете да замените това име с IP адреса на сървъра.

- „Порт“ е подразбираният порт за бази от данни на MySQL, т.е. 3306.

- „База_от_данни“ е името на базата от данни.

## URL на източника на данни

Въведете URL за базата от данни. Например за JDBC драйвера на MySQL въведете „mysql://<име на сървър>/<име на база от данни>“. За повече информация относно JDBC драйвера вижте придружаващата го документация.

## Клас – JDBC драйвер

Въведете името на JDBC драйвера.

За да използвате JDBC драйвер, трябва да въведете пътя до класа му. Изберете LibreOfficeDev - PreferencesИнструменти - Настройки - LibreOfficeDev - Разширени и натиснете бутона Път за класове. След като добавите информацията за пътя, рестартирайте LibreOfficeDev.

## Тест на класа

Изпробва връзката с текущите настройки.

Идентификация

Помощник за бази от данни