Ръчно подравняване на части от формула

Съдържание
Индекс 🔎︎

# Ръчно подравняване на части от формули

### Как да подравнявате бързо и лесно знаци в LibreOfficeDev?

За тази цел трябва да дефинирате празни групи и знакови низове. Те не заемат място, но носят информация, която улеснява процедурата по подравняване.

За да създадете празна група, въведете фигурни скоби – {} – в прозореца Команди. В следващия пример целта е да постигнем такова пренасяне на реда, че знаците „плюс“ да са един под друг, въпреки че на горния ред има един знак по-малко:

a+a+a+{} newline {}{}{}{}{}a+a+a+a

Празните знакови низове са прост начин да се осигури подравняване отляво на текст и формули. Те се дефинират чрез двойка обърнати кавички: "". Уверете се, че не ползвате типографски обърнати кавички. Пример:

"Още един пример." newline a+b newline ""c-d

Теми, свързани с показаната

Сливане на части от формула в скоби