Съдържание
Индекс 🔎︎

# База от данни

Можете да вмъквате в документ полета от произволна база от данни, например полета от адреси.

За достъп до тази команда...

Изберете раздела Вмъкване - Поле - Още полета - База от данни

### Тип

Изброява наличните типове полета.

Тип на поле | Значение
--- | ---
Произволен запис | Вмъква съдържанието на полето от БД, указано в областта Номер на запис, като поле за циркулярни писма, ако е изпълнено въведеното от вас Условие. Взема предвид само записите, избрани с множествен избор в изгледа на източника на данни. Това поле може да се използва за вмъкване на няколко записа в документа. Просто вмъкнете полето Произволен запис пред полетата на циркулярното писмо, които използват определен запис.
Име на БД | Вмъква името на таблицата, избрана в полето Избор на БД. Полето „Име на БД“ е глобално, т.е. ако вмъкнете различно име на база от данни в документа, съдържанията на всички вмъкнати преди това полета „Име на БД“ се обновяват.
Поле за циркулярни писма | Вмъква името на поле на БД като запазено място, така че да можете да създадете циркулярно писмо. Съдържанието на полето се вмъква автоматично, когато се отпечатва циркулярното писмо.
Следващ запис | Вмъква съдържанието на следващото поле от циркулярните писма в документа, ако е изпълнено зададеното от вас условие. Записите, които искате да бъдат включени, трябва да са избрани в изгледа на източника на данни. Полето „Следващ запис“ може да се използва за вмъкване съдържанието на последователни записи между полетата за циркулярно писмо в документа.
Номер на запис | Вмъква номера на избрания запис от БД.

Следващите полета могат да бъдат вмъкнати само ако съответния тип поле е избран от списъка Тип .

## Избoр на БД

Изберете таблицата или заявката от БД, към която искате да се отнася полето. Можете да включите в документ полета от няколко бази от данни или заявки.

### Условие

За полета свързани с условие, въведете критерия тук.

Ако желаете, можете да зададете условие, което трябва да бъде изпълнено преди вмъкването на полета „Произволен запис“ и „Следващ запис“. По подразбиране условието е TRUE, т.е. ще бъде винаги истина, ако не промените текста на условието.

## Номер на запис

Въведете номера на записа, който искате да вмъкнете, когато условието е изпълнено. Номерът на записа съответства на текущата селекция в изгледа към източника на данни. Например, ако сте избрали последните 5 записа в база от данни, съдържаща 10 записа, номерът на първия запис ще е 1, а не 6.

Ако цитирате полета в различна база от данни (или в различна таблица или заявка в същата БД), LibreOfficeDev определя номера на записа относително спрямо текущата селекция.

## Форматиране

Изберете формата на полето, което искате да вмъкнете. Тази възможност е налична само за полета с числа, булеви стойности, дати и часове.

### От БД

Използва се форматът, определен в избраната БД.

### Преглед

Отваря диалогов прозорец за отваряне на файл, където можете да изберете файл на БД (*.odb). Избраният файл се прибавя към списъка от избрани БД.

### Потребителски

Прилага формата, който сте избрали от Списъка с потребителски формати.

### Списък с потребителски формати

Изброява наличните потребителски формати.

## Отпечатване на циркулярно писмо

Когато печатате документ, който съдържа полета от БД, диалогов прозорец ви пита дали искате да отпечатате циркулярно писмо. Ако отговорите с „Да“, се отваря диалоговият прозорец Циркулярни документи, където можете да посочите записите за отпечатване от БД.